Tähelepanu! Artikkel on enam kui 5 aastat vana ning kuulub väljaande digitaalsesse arhiivi. Väljaanne ei uuenda ega kaasajasta arhiveeritud sisu, mistõttu võib olla vajalik kaasaegsete allikatega tutvumine.
BLRT aktsionär: Berman kandib aktsiaid oma perele
BLRT aktsionärid kahtlustavad ettevõtte juhte aktsiate ebaseaduslikus omandamises ja vähemalt kuue miljoni euro suuruse põhjendamatu soodustuse tegemises Fjodor Bermanile ja tema lähisugulastele.
Esmaspäeval, 13. veebruaril toimub BLRT Grupi erakorraline üldkoosolek. Selle kokkukutsumise algatanud BLRT aktsionär Mihhail Gnidin taotleb, et ettevõttes viidaks läbi sisejuurdlus, mis selgitab välja asjaolud, kuidas on viimasel viiel aastal toimunud BLRT Grupi aktsiate müük Bermanile ja tema lähisugulastele.
Samuti taotleb Gnidin, et ka väikeaktsionäridel oleks võimalik kontrollida sisejuurdluse läbiviimise objektiivsust. "Meie kasutuses olevad materjalid tõstavad üles kahtluse, et BLRT Grupi juhtkond on teinud viimastel aastatel väikeaktsionäride selja taga mitu tehingut, millega on kantinud Fjodor Bermani ja tema perekonnaliikmete arvetele BLRT Grupi aktsiaid viisil, mis kahjustab ettevõtte teiste omanike huve," märkis ta.
"Ainuüksi aktsiate bilansilise väärtuse järgi arvestades on tekitatud ettevõttele umbes kuus miljonit eurot kahju, turuhinda arvestades on kahju oluliselt suurem," lausus Gnidin.
BLRT Grupp on tema sõnul küll majandustegevuses edukas, kuid ka ettevõtte rahaasjad peavad olema korras ja läbipaistvad. "Vastupidiselt firma juhtkonna arvamusele ei ole AS BLRT Grupp Bermanite perefirma, ettevõttel on tänase seisuga 60 aktsionäri. BLRT aktsionäridena loomulikult soovime, et firmal läheks hästi, kuid me ei saa nõustuda, et tänane tegevjuhtkond kasutab firmat kui oma suguseltsi isiklikku hoiupõrsast, millest võib võtta raha vastavalt vajadusele," lausus Gnidin.
Minu Äripäeva kasutamiseks logi sisse või loo konto.